section_heading: Karijera nakon umirovljenja
paragraph_text: 8. siječnja 2008. Vryzas je službeno imenovan tehničkim direktorom PAOK-a. Njegovi prvi koraci u klubu bili su dovođenje igrača kao što su Pablo Contreras, Zlatan Muslimović, Dorvalino Alves Maciel, Vieirinha i Pablo Gabriel García. Panathinaikosu su prodani Lazaros Christodoulopoulos i Christos Melissis u ukupnoj vrijednosti od 4,3 milijuna eura a Daniel Fernandes u njemački Bochum (1,1 milijun eura). U srpnju 2009. Vryzas je nastavio s dovođenjem igrača i to: Mirka Savinija, Oliviera Sorlina, Lucia Filomena, Brune Cirilla, Mohammeda Abubakarija i Vasiliosa Koutsianikoulisa. 9. listopada 2009. Vryzas je imenovan predsjednikom kluba nakon što je Zagorakis podnio ostavku iz osobnih razloga.<ref> Povratkom Zagorakisa, Vryzas postaje potpredsjednik a klub napušta 11. kolovoza 2010. Pet dana nakon toga postao je pomoćnik novome grčkome izborniku Fernandu Santosu.